कबड्डी हा अस्सल मातीतील क्रीडा प्रकार असून भिवंडी हे कबड्डीचे माहेरघर आहे. भिवंडीमध्ये या स्पर्धेचे आयोजन होते आहे याचा विशेष आनंद आहे. कबड्डी या खेळाला गेल्या काही वर्षात चांगली लोकप्रियता मिळाली असून आता प्रो-कबड्डी सारख्या स्पर्धांमुळे कबड्डी घराघरात पोहोचलेली आहे. हा खेळ अधिकाधिक मोठा व्हावा आणि या खेळाकडे अनेकजणांनी वळावे,  त्यातून राष्ट्रीय आणि आंतरराष्ट्रीय दर्जाचे खेळाडू घडावे यासाठी अशा स्पर्धांची गरज असल्याचे मत याप्रसंगी व्यक्त केले.